**Základná škola, Školská 299/11, Skýcov, 95185**

**ŠTATÚT ŽIACKEJ ŠKOLSKEJ RADY**

***Úvodné ustanovenie***

1. Žiacka školská rada (ďalej iba ŽŠR) tvorí  medzičlánok  medzi  žiakmi  a  učiteľmi. Poslaním ŽŠR je navrhovanie opatrení na zlepšenie všetkých činností na škole, vylepšenie vzájomných vzťahov medzi žiakmi a pedagogickými pracovníkmi, hľadanie spoločných postupov pri organizovaní mimoškolskej činnosti žiakov.
2. ŽŠR vedieme žiakov k tomu, aby sa sami naučili rozlišovať kladné a záporné stránky života a vyberať z nich také podnety, ktoré prispievajú ku kladnému rozvoju ich osobnosti a nie k pasivite, nezodpovednosti a nedisciplinovanosti.
3. ŽŠR je samospávna skupina detí, ktorí ako zástupcovia svojich spolužiakov vyjadrujú ich názory a záujmy na pôde parlamentu, predkladajú návrhy na nové aktivity v škole a  hľadajú riešenia aktuálnych problémov. Cieľom ŽŠR je podporiť u žiakov sebadôveru, samostatnosť, tvorivosť a umožniť sebarealizáciu žiakov.

***Článok 1***

 ***Žiacka školská rada***

1. ŽŠR je iniciatívnym a pomocným orgánom riaditeľky školy, ktorý vyjadruje záujmy žiakov v oblasti výchovy a vzdelávania na základnej škole.
2. Poslaním ŽŠR je navrhovanie opatrení na zlepšenie činností v škole, hľadanie spoločných postupov v organizovaní mimoškolskej činnosti žiakov, alebo aj zlepšovanie vzájomných vzťahov na škole.
3. Spolupracuje s vedením školy,  so žiakmi aj s učiteľmi školy.

***Článok 2***

***Organizácia žiackej školskej rady***

1. Členmi ŽŠR sú žiaci ZŠ, ktorí sú volení priamou voľbou v kmeňovej triede školy. Člen žiackeho parlamentu je volený vždy na jeden školský rok. Člena žiackeho parlamentu si volia žiaci 6. – 9. ročníka.
2. V prípade nespokojnosti s jeho činnosťou má trieda právo ho odvolať a zvoliť si nového zástupcu.
3. Ak sa člen ŽŠR  nezúčastní dvoch zasadnutí, neospravedlnenou neúčasťou,  ostatní členovia majú právo ho odvolať.
4. Sídlom ŽŠR je Základná škola, Školská 299/11, Skýcov, 95185.
5. ŽŠR pracuje pod vedením učiteľov, vymenovaných do tejto funkcie riaditeľkou školy.
6. ŽŠR je schopná uznášať sa, ak je prítomná nadpolovičná väčšina všetkých jeho členov.
7. ŽSR zasadá spravidla 1x do mesiaca, v prípade väčších akcii podľa potreby.
8. Miestom stretávania je trieda 9.ročníka.
9. ŽŠR si pozýva na svoje zasadnutia hosťa, ktorý im zodpovedá  na ich otázky. Hosťom môže byť okrem riaditeľky školy napr. výchovný poradca, koordinátor prevencie, resp. iní hostia (po vzájomnej dohode s koordinátormi ŽP).
10. ŽŠR bola pridelená nástenka. ŽŠR si volí (okrem iných) funkciu Referent na zverejňovanie informácií – nástenkár, ktorý sa počas roka o nástenku stará.
Zverejňujú sa na nej otázky, ktoré sa chcú žiaci opýtať učiteľov, predsedov, pani
riaditeľky. Nástenka informuje o fungovaní ŽP všetkých členov ŽP, ale aj ostatných
žiakov školy. Táto nástenka je umiestnená vo vestibule školy.
11. ŽŠR má možnosť využívať webovú stránku školy.

***Článok 3***

***Zasadnutia žiackej školskej rady***

1. Program rokovania ŽŠR zostavuje predseda spolu s koordinátorom ŽŠR.
2. Počas každého rokovania sa vedie zápisnica (dátum rokovania, menný zoznam prítomných členov, pozvaných hostí,  program schôdze, prerokované problémy, návrhy, podnety, výsledky hlasovania), ktorú zapisuje člen ŽŠR v spolupráci s koordinátorom ŽŠR.
3. Činnosť ŽŠR sa bude riadiť podľa štatútu, ktorý bol vypracovaný a schválený členmi žiackeho parlamentu na 1. stretnutí ŽP.
4. Zmena štatútu, resp. jeho doplnenie je možné vykonať na základe dohody s koordinátormi ŽŠR a schválení nadpolovičnou väčšinou členov ŽŠR.

***Článok 4***

***Úlohy člena  žiackej školskej rady***

1. Člen ŽŠR je povinný povedať všetko, čo sa dozvedel na zasadnutí ŽŠR, na triednickej hodine vo svojej triede.
2. Na každé zasadnutia si člen ŽŠR nosí zošit (slovník), do ktorého si zapisuje všetko, o čom sa rokuje a rieši. Z druhej strany si píšu otázky svojich spolužiakov, ktoré chcú prediskutovať na zasadnutí.
3. Zánik členstva v ŽŠR:

    a) vystúpením člena
    b) vylúčením člena z dôvodu neúčasti, alebo iného priestupku
    c) zánikom ŽŠR

1. Člen  ŽŠR sleduje nástenku a webovú stránku parlamentu.
2. Zapája sa aktívne do činností a aktivít ŽŠR.
3. Navrhuje a organizuje akcie ŽŠR.

***Článok 5***

***Práva a povinnosti žiackej školskej rady.***

1. Členovia ŽŠR sú volení na dobu jedného školského roku.
2. Členovia ŽŠR si na 2. stretnutí volia
* predsedu
* podpredsedu
* zapisovateľa
* 1 referenta na zverejňovanie informácií (nástenkár)
* 1 kultúrneho referenta

3.   Súčasťou každého rokovania žiackeho parlamentu je riešenie pripomienok, ktoré získali členovia ŽŠR na triednických hodinách:

* organizácia mimoškolských aktivít, súťaží a pod.
* hodnotenie výzdoby a čistoty tried
* návrhy na estetizáciu a čistotu školy
* výsledky zberovej činnosti
* iné návrhy a pripomienky na zlepšenie kvality a klímy školy
* hodnotenie práce a plnenie plánu ŽŠR, ktorí si ŽSR schválil na svojom zasadnutí.

***Článok 6***

***Predseda žiackej školskej rady***

1. Zasadnutie ŽŠR zvoláva jeho predseda, ktorý pripravuje v spolupráci s koordinátorom ŽŠR program zasadnutia.
2. Predseda ŽŠR má právo dvoch hlasov v prípade rovnosti hlasov.
3. Predseda ŽŠR je volený na jeden školský rok.
4. Mimoriadne zasadnutie ŽŠR môže zvolať len predseda ŽŠR, alebo vtedy, ak o to požiada nadpolovičná väčšina členov ŽŠR.
5. Všetky podnety, pripomienky, návrhy prednesie predseda ŽŠR spolu s koordinátorom riaditeľke školy.
6. Informácie získané počas zasadnutia s pani riaditeľkou oznámi na ďalšom zasadnutí všetkým členom ŽŠR.
7. Predseda ŽŠR má celkový prehľad o akciách, ktoré ŽŠR pripravuje.
8. Predseda ŽŠR v spolupráci s koordinátorom rozdeľuje úlohy súvisiace s konkrétnymi aktivitami jednotlivým členom ŽŠR.
9. Predseda parlamentu v spolupráci s koordinátorom riadi aj jednotlivé príspevky určené na nástenku a na webovú stránku školy.
10. Vedie členov ŽŠR k zodpovednému plneniu úloh a k aktivite.

***Článok 7***

***Podpredseda žiackej školskej rady***

1. Pomáha s vytváraním webovej stránky.
2. Pomáha predsedovi ŽŠR s prípravou zasadnutí, tvorbou programu a s ďalšími aktivitami podľa požiadaviek koordinátora ŽŠR.
3. V prípade neprítomnosti predsedu vedie zasadnutie ŽŠR.
4. Na slávnostnom zahájení a ukončení ŽŠR si pripravuje príhovor na zhodnotenie
činnosti ŽŠR, prípadne na povzbudenie členov ŽŠR do plnenia svojej funkcie.

***Článok 8***

***Zapisovateľ žiackej školskej rady***

1.    Zapisovateľ pripravuje v spolupráci s koordinátorom prezenčné listiny a eviduje dochádzku členov ŽŠR na zasadnutiach.

2.    V spolupráci s koordinátorom ŽŠR vypracuje zápisnicu v zmysle bodov programu, ktorý mu predkladá predseda.

3. Vypracovanú zápisnicu predkladá na podpis predsedovi a koordinátorovi ŽŠR na
overenie a zápisnicu archivuje.
4. Kópiu zápisnice odovzdá riaditeľke školy.

***Článok 9
Kultúrny referent žiackej školskej rady.***

1. Kultúrny referent ŽŠR spolupracuje s pracovnými komisiami, ktoré tvoria zástupcovia pedagogického zboru (kultúrna, propagačná, koordinátori prevencie, Zdravý životný štýl, Environmentálna,...) a zabezpečuje spoluprácu ŽŠR pri realizácii aktivít a podujatí v kompetencii týchto komisií.

2. Zabezpečuje informačný materiál o kultúrnych, zábavných, športových a iných
podujatiach školy na nástenku ŽSR.

3. Pripravuje podklady z kultúrnych akcií školy za účelom zverejnenia na webovej
stránke školy.

***Článok 10***

***Referent na zverejňovanie informácií***

1. Referent na zverejňovanie informácií prostredníctvom nástenky (nástenkár ŽŠR) má na starosti obnovovanie nástenky umiestnenej na školskej chodbe.
2. Pravidelne sa stará o vzhľad nástenky a o aktualizáciu jej obsahu na základe
informácií a materiálov, ktoré si zabezpečuje od členov ŽSR.
3. Nástenkár ŽŠR úzko spolupracuje s predsedom parlamentu a koordinátorom ŽSR, ktorí posúdia podobu a obsah informácií a dajú súhlas na zverejnenie.

***Článok 11***

***Záverečné ustanovenia***

1.   Štatút ŽŠR je povinný rešpektovať každý člen ŽŠR.

2.   Štatút ŽŠR sa môže meniť a dopĺňať .

3.   Tento Štatút ŽŠR bol schválený na zasadnutí ŽSR dňa 7.septembra 2021 a týmto dňom vstupuje do platnosti.

**Predseda ŽŠR:**                                                                  ..............................................

**Podpredseda ŽŠR:** ..............................................

**Koordinátor:** PaedDr. Michaela Štrbová ...............................................

**Riaditeľka školy:** PaedDr. Magdaléna Slezáková ...............................................

V Skýcove dňa 7.9. 2021